Κορμός black forest με ένα κόλπο για να φτιάξετε τις φλούδες σοκολάτας!
Φτιάξτε το για το γιορτινό τραπέζι! Ένα πεντανόστιμο γλυκό, που είναι λίγο μπελαλίδικο αλλά αξίζει!
4 αυγά μεσαίου μεγέθους, 130 γρ. ζάχαρη λευκή, κρυσταλλική, 100 γρ. αλεύρι για όλες τις χρήσεις, 20 γρ. κακάο, 1 λοβός βανίλιας (τον χαράσσουμε κατά μήκος στη μέση και με ένα μαχαιράκι ξύνουμε και παίρνουμε τα σποράκια από το εσωτερικό του), 200 γρ. λευκή κουβερτούρα, τεμαχισμένη σε ένα μπολ σε μικρά κομμάτια, 500 γρ. τυρί κρέμα, 100 γρ. ζάχαρη άχνη, 200 ml κρέμα γάλακτος με 35-36% λιπαρά, 1 μικρό κεσεδάκι φρούτα του δάσους, κατά προτίμηση φρέσκα (σε ντελί και καλά οπωροπωλεία), 250 γρ. κουβερτούρα με 50-55% κακάο ζάχαρη άχνη για πασπάλισμα
Για τον κορμό black forest ξεκινάμε και προθερμαίνουμε τον φούρνο  στους 180°C, στον αέρα.Στρώνουμε με αντικολλητικό χαρτί ένα ρηχό ορθογώνιο ταψάκι με διαστάσεις περίπου 30 x 35 εκ.Στον κάδο του μίξερ χτυπάμε με το σύρμα τα αυγά με τη ζάχαρη σε μεσαία προς δυνατή ταχύτητα, μέχρι να γίνουν ένα αφράτο, φουσκωτό, ανοιχτόχρωμο μείγμα. Σταματάμε το μίξερ,  ρίχνουμε το αλεύρι, το κακάο και τα σποράκια  βανίλιας, εναλλάξ και σταδιακά, ανακατεύοντας με ελαστική σπάτουλα σιλικόνης (μαρίζ) με απαλές κινήσεις, για να μην ξεφουσκώσει το μείγμα. Το αδειάζουμε στο ταψάκι και το απλώνουμε ομοιόμορφα.Ψήνουμε στο μεσαίο ράφι του φούρνου για 10-12 λεπτά, μέχρι το παντεσπάνι να ξανθύνει. Ξεφουρνίζουμε.Στρώνουμε σε επίπεδη επιφάνεια άλλο ένα μεγάλο κομμάτι αντικολλητικό χαρτί. Σταθερά, αλλά γρήγορα τουμπάρουμε το ταψάκι, ώστε χαρτί με την ψημένη πλευρά του. Αφαιρούμε το χαρτί από την επιφάνεια προσεκτικά.Με ένα κοφτερό μαχαίρι κόβουμε γύρω γύρω 1 εκ., αφαιρώντας την τραγανή περίμετρο του  παντεσπανιού, για να μπορούμε να το τυλίξουμε εύκολα χωρίς να σπάσει. Ανασηκώνουμε  το χαρτί κάτω από τη μία μακριά πλευρά του παντεσπανιού και τυλίγουμε σε ρολό, μαζί με το χαρτί. Το αφήνουμε να κρυώσει εντελώς.Λιώνουμε τη λευκή κουβερτούρα σε μπεν μαρί, δηλαδή την ανακατεύουμε καλά μέσα σε ένα ανοξείδωτο μπολ στερεωμένο  στα χείλη μιας κατσαρόλας στην οποία σιγοβράζει λίγο νερό. Εναλλακτικά, τη λιώνουμε  σε φούρνο μικροκυμάτων. Αποσύρουμε από το μπεν μαρί και την αφήνουμε να κρυώσει και να σφίξει ελαφρώς.Στον (καθαρισμένο και στεγνό) κάδο του μίξερ χτυπάμε με το φτερό το τυρί κρέμα με την  άχνη για περίπου 30 δευτερόλεπτα, σε μεσαία ταχύτητα. Βγάζουμε το φτερό και προσαρμόζουμε το σύρμα. Προσθέτουμε την κρέμα γάλακτος και χτυπάμε στην ίδια ταχύτητα μέχρι να φτιάξουμε μια αφράτη κρέμα. Προσθέτουμε τη λιωμένη λευκή κουβερτούρα, συνεχίζοντας το χτύπημα μέχρι να ενσωματωθεί.Λιώνουμε 200 γρ. από την απλή κουβερτούρα σε μπεν μαρί, με τον ίδιο  τρόπο που λιώσαμε και τη λευκή. Αποσύρουμε από το μπεν μαρί, προσθέτουμε τα υπόλοιπα 50 γρ. και ανακατεύουμε καλά με μια μαρίζ μέχρι να λιώσει εντελώς.Αδειάζουμε τη λιωμένη κουβερτούρα σε ένα κομμάτι αντικολλητικό χαρτί με διαστάσεις περίπου 25 x 30 εκ. Τη σκεπάζουμε αμέσως με άλλο ένα κομμάτι χαρτί ίδιων διαστάσεων και κυλάμε πάνω στο χαρτί έναν χοντρό πλάστη, ώστε η σοκολάτα να απλωθεί ομοιόμορφα και ισόπαχα σε όλη την έκταση των χαρτιών.Ακουμπάμε στην άκρη του επάνω χαρτιού ένα άδειο  πλαστικό μπουκάλι (π.χ. νερού) και το τυλίγουμε καλά. Ενώνουμε τις άκρες με σελοτέιπ, για  να μην ξετυλιχτεί.Βάζουμε στην κατάψυξη για τουλάχιστον 20 λεπτά.Ξετυλίγουμε προσεκτικά το  παντεσπάνι και αφαιρούμε το χαρτί που τυλίξαμε μαζί του. Απλώνουμε πάνω του ομοιόμορφα  τα 3/4 της κρέμας γέμισης που ετοιμάσαμε. Σκορπίζουμε πάνω στην κρέμα τα φρούτα του δάσους (αφήνουμε λίγα κατά μέρος, για τη διακόσμηση) και αμέσως τυλίγουμε ξανά το παντεσπάνι σε ρολό, σχετικά σφιχτό.Βάζουμε τον κορμό σε μια μακρόστενη πιατέλα ή σε ένα ωραίο ξύλο κοπής και τον αλείφουμε με την υπόλοιπη κρέμα.Βγάζουμε από την κατάψυξη το πλαστικό  μπουκάλι με την τυλιγμένη κουβερτούρα γύρω του. Τραβάμε και αφαιρούμε το μπουκάλι  και σπάμε την παγωμένη κουβερτούρα σε  μεγάλα και μέτρια κομμάτια που θα ξεκολλήσουν από τα χαρτιά. Με αυτά διακοσμούμε  τον κορμό, κολλώντας τα πάνω στην κρέμα της επικάλυψης.Πασπαλίζουμε με άχνη, διακοσμούμε με τα υπόλοιπα φρούτα του δάσους και βάζουμε τον κορμό στο ψυγείο μέχρι να σερβίρουμε.
Αλεύρι (ζύμες),Ζάχαρη,Σοκολάτα,Τυρί